 Soomaalida maanta waxaa joogta debadda waxay kor u dhaafayaan dhowr milyan, Ameerika kaligeed 25 kun baa gashay, kanadana waxaa lagu qayaasay 100 kun in ay kor u dhaaafeen, danmark waxaa la sheegay in ay joogaan dad aan ka yarayn 16 kun, urub inteeda kalena iskaba daay, dadkaas soomaaliyeed ee debadda u soo baxay dhibaatooyin badan baa haysta, halkan waxaan doonayaa in aan tilmaamo mid ka mid ah dhibaatooyinkaas, taas oo ah in qaar badan oo dadkaas ka mid ah ay ku indha sarcaadeen ilbaxnimada sare ee dalalkaasi gaareen, kolkii ay soomaalidu dalakaas u qaxeen badankoodu way la qabsan waayeen nolosha dalakaas ka jirta, taasina runtii la yaab malaha, ee waxaa calool xumo leh in aad badanaa arkaysid qaar soomaali ah oo moodaya in ay dalaka ay u qaxeen ama ay deggan yihiin ab ka ab ka dhaxleen, taasina waxay keentay in ay dantoodii iyo naftoodii illoobeen, oo ay hadal macna laaan ah iyo caay iyo aflagaaddo wax aan ahayn isku howlayn. 